CELEX: 32021D0510
Language: el
Date: 2021-03-22 00:00:00
Title: Απόφαση (ΕΕ) 2021/510 του Συμβουλίου της 22ας Μαρτίου 2021 για την τροποποίηση της απόφασης 1999/70/ΕΚ σχετικά με τους εξωτερικούς ελεγκτές των εθνικών κεντρικών τραπεζών, όσον αφορά τους εξωτερικούς ελεγκτές της Deutsche Bundesbank

24.3.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 103/1
               
            
         ΑΠΟΦΑΣΗ (ΕΕ) 2021/510 ΤΟΥ ΣΥΜΒΟΥΛΙΟΥ
         της 22ας Μαρτίου 2021
         για την τροποποίηση της απόφασης 1999/70/ΕΚ σχετικά με τους εξωτερικούς ελεγκτές των εθνικών κεντρικών τραπεζών, όσον αφορά τους εξωτερικούς ελεγκτές της Deutsche Bundesbank
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη το πρωτόκολλο αριθ. 4 για το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, το οποίο προσαρτάται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, και ιδίως το άρθρο 27.1,
         Έχοντας υπόψη τη σύσταση της Ευρωπαϊκής Κεντρικής Τράπεζας, της 4ης Φεβρουαρίου 2021, προς το Συμβούλιο της Ευρωπαϊκής Ένωσης, σχετικά με τους εξωτερικούς ελεγκτές της Deutsche Bundesbank (ΕΚΤ/2021/4) (1),
         Εκτιμώντας τα ακόλουθα:
         
                     (1)
                  
                  
                     Οι λογαριασμοί της Ευρωπαϊκής Κεντρικής Τράπεζας (ΕΚΤ) και των εθνικών κεντρικών τραπεζών των κρατών μελών με νόμισμα το ευρώ πρέπει να ελέγχονται από ανεξάρτητους εξωτερικούς ελεγκτές τους οποίους υποδεικνύει το διοικητικό συμβούλιο της ΕΚΤ και εγκρίνει το Συμβούλιο της Ευρωπαϊκής Ένωσης.
                  
               
                     (2)
                  
                  
                     Η θητεία των εξωτερικών ελεγκτών της Deutsche Bundesbank έληξε μετά τον λογιστικό έλεγχο για το οικονομικό έτος 2020. Είναι επομένως αναγκαίος ο διορισμός εξωτερικών ελεγκτών από το οικονομικό έτος 2021 και εξής.
                  
               
                     (3)
                  
                  
                     Η Deutsche Bundesbank επέλεξε την Baker Tilly GmbH & Co. KG Wirtschaftsprüfungsgesellschaft ως τον εξωτερικό της ελεγκτή για τα οικονομικά έτη 2021 έως 2026, με δυνατότητα παράτασης της θητείας της έως το οικονομικό έτος 2027.
                  
               
                     (4)
                  
                  
                     Το διοικητικό συμβούλιο της ΕΚΤ συνέστησε τον διορισμό της Baker Tilly GmbH & Co. KG Wirtschaftsprüfungsgesellschaft ως εξωτερικού ελεγκτή της Deutsche Bundesbank για τα οικονομικά έτη 2021 έως 2026, με δυνατότητα παράτασης της θητείας της έως το οικονομικό έτος 2027.
                  
               
                     (5)
                  
                  
                     Κατόπιν της σύστασης του διοικητικού συμβουλίου της ΕΚΤ, η απόφαση 1999/70/ΕΚ του Συμβουλίου (2) θα πρέπει να τροποποιηθεί αναλόγως,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Στο άρθρο 1 της απόφασης 1999/70/ΕΚ, η παράγραφος 2 αντικαθίσταται από το ακόλουθο κείμενο:
            
               
                  «2.   Η Baker Tilly GmbH & Co. KG Wirtschaftsprüfungsgesellschaft εγκρίνεται ως εξωτερικός ελεγκτής της Deutsche Bundesbank για τα οικονομικά έτη 2021 έως 2026.».
               
            
         
         
            Άρθρο 2
            Η παρούσα απόφαση παράγει αποτελέσματα από την ημερομηνία της κοινοποίησής της.
         
         
            Άρθρο 3
            Η παρούσα απόφαση απευθύνεται στην Ευρωπαϊκή Κεντρική Τράπεζα.
         
         
            Βρυξέλλες, 22 Μαρτίου 2021.
            
               
                  Για το Συμβούλιο
               
               
                  Ο Πρόεδρος
               
               J. BORRELL FONTELLES
            
         
         
            (1)  ΕΕ C 47 της 10.2.2021, σ. 1.
         
            (2)  Απόφαση 1999/70/ΕΚ του Συμβουλίου, της 25ης Ιανουαρίου 1999, σχετικά με τους εξωτερικούς ελεγκτές των εθνικών κεντρικών τραπεζών (ΕΕ L 22 της 29.1.1999, σ. 69).